Projekts

LATVIJAS REPUBLIKAS MINISTRU KABINETS

2015. gada \_\_\_.\_\_\_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_ §\_\_\_\_)

**Grozījumi Ministru kabineta 2008. gada 11. marta noteikumos Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība”**

Izdoti saskaņā ar

likuma „Par autoceļiem”

12.panta trešo un septīto daļu

1. Izdarīt Ministru kabineta 2008. gada 11. marta noteikumos Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” (Latvijas Vēstnesis, 2008, 46. , 195. nr.; 2009, 19. nr.; 2010, 14., 108. nr.; 2011, 38. nr.; 2013, 228. nr.) šādus grozījumus:
	1. papildināt noteikumus ar 3.1 punktu šādā redakcijā:

„3.1Iela šo noteikumu izpratnē ir transportlīdzekļu satiksmei paredzēts ceļš apdzīvotā vietā. Ielas statusu pašvaldības īpašumā esošiem ceļiem piešķir pašvaldība.”;

* 1. svītrot II nodaļu;
	2. aizstāt 6.3. apakšpunktā vārdu „renovācijai” ar vārdiem „atjaunošanai, pārbūvei, nojaukšanai”;
	3. izteikt 6.14. apakšpunktu šādā redakcijā:

„6.14. pašvaldību, komersantu, māju ceļu būvniecības, pārbūves, uzturēšanas un atjaunošanas pārraudzībai, kā arī satiksmes drošības pārraudzībai uz šiem ceļiem;”;

* 1. aizstāt 6.17. apakšpunktā vārdu „rekonstrukcijai” ar vārdu „pārbūvei” un vārdu „renovācijai” ar vārdu „atjaunošanai”;
	2. svītrot 9. punkta otro teikumu;
	3. izteikt 10. punktu šādā redakcijā:

„10. Satiksmes ministrija katru mēnesi pārskaita mērķdotāciju (vienu divpadsmito daļu no attiecīgajam gadam paredzētās summas) pašvaldību speciālajos budžetos (pašvaldību ceļu fondos).”;

* 1. papildināt 11. punktu aiz vārda „izdevumiem” ar vārdiem „atsevišķā norēķinu kontā kredītiestādē vai Valsts kasē”;
	2. svītrot 12. punktu;
	3. svītrot 15. punktu;
	4. izteikt 23. un 24. punktu šādā redakcijā:

„23. Mērķdotāciju izlieto šādiem mērķiem:

23.1. pašvaldību autoceļu un ielu uzturēšanai, tai skaitā ar uzturēšanas darbu veikšanu saistīto darbinieku atlīdzībai;

23.2. pašvaldību autoceļu un ielu būvniecībai, tai skaitā atjaunošanai, pārbūvei, nojaukšanai, projektēšanai, būvuzraudzībai un autoruzraudzībai, kā arī Eiropas Savienības struktūrfondu autoceļu un ielu projektu īstenošanai nepieciešamajam pašvaldību līdzfinansējumam un pašvaldību autoceļu un ielu tīkla finansēšanai ņemto kredītu pamatsummas atmaksāšanai;

23.3. zemes pirkšanai, lai uzlabotu un attīstītu pašvaldību autoceļus un ielas, kā arī bankas konta apkalpošanas izmaksu segšanai.

24. Pašvaldību speciālo budžetu (pašvaldību ceļu fondu) plāno vidējā (trīs gadu) termiņā atbilstoši šo noteikumu 23. punktā noteiktajiem mērķiem.”;

* 1. papildināt noteikumus ar 24.1 punktu šādā redakcijā:

„24.1 Kārtējā saimnieciskā gadā saņemto un neizlietoto mērķdotāciju pašvaldība drīkst uzkrāt, ievērojot samērīguma principus un izvērtējot mērķdotācijas uzkrāšanas lietderību.”

* 1. izteikt 26. punktu šādā redakcijā:

“26. Ja Satiksmes ministrija, pamatojoties uz grāmatvedības uzskaites datiem, konstatējusi mērķdotācijas neatbilstošu izlietojumu vai ja pēc grāmatvedības uzskaites datiem nav iespējams pārliecināties par mērķdotācijas izlietojumu, Satiksmes ministrija aiztur konstatētajam pārkāpumam atbilstošu pašvaldībai paredzētās mērķdotācijas daļu. Aizturēto mērķdotācijas daļu pārskaita pašvaldībai pēc tam, kad tā līdz kārtējā saimnieciskā gada beigām no sava pamatbudžeta apmaksājusi iepriekš pamatbudžetā neplānutos autoceļu uzturēšanas darbus, kas atbilst šo noteikumu 23. punktā noteiktajiem mērķiem. Mērķdotācijas daļu aiztur un pārskaita saskaņā ar Satiksmes ministrijas valsts sekretāra rīkojumu.

* 1. izteikt 27. punktu šādā redakcijā:

„27. Līdz kārtējā saimnieciskā gada beigām par neatbilstoši izlietotai summai līdzvērtīgu summu pašvaldība no sava pamatbudžeta apmaksā iepriekš pamatbudžetā neplānotus autoceļu uzturēšanas darbus, kas atbilst šo noteikumu 23. punktā noteiktajiem mērķiem. Ja pašvaldība līdz kārtējā saimnieciskā gada beigām nevar apmaksāt iepriekš pamatbudžetā neplānotus autoceļu uzturēšanas darbus, tai ir tiesības vērsties Satiksmes ministrijā ar lūgumu pagarināt apmaksas termiņu uz nākamo periodu.”;

* 1. izteikt 28. punktu šādā redakcijā:

„28. Pārskatu par mērķdotācijas izlietojumu pašvaldības iesniedz Satiksmes ministrijai pārskata ([2. pielikums](http://likumi.lv/ta/id/212430-noteikumi-par-valsts-un-pasvaldibu-instituciju-amatpersonu-un-darbinieku-atlidzibas-uzskaites-sistemu#piel15)) veidā Ministriju, centrālo valsts iestāžu un pašvaldību budžeta pārskatu informācijas sistēmā (turpmāk – IS „ePārskati”) līdz pārskata ceturksnim sekojošā mēneša divdesmitajam datumam. Ja iesniegšanas datums iekrīt brīvdienā vai svētku dienā, pārskatu iesniedz nākamajā darbdienā pēc iesniegšanas datuma.”

* 1. Papildināt noteikumus ar 28.1, 28.2 un 28.3punktu šādā redakcijā:

“28.1 Satiksmes ministrija līdz pārskata ceturksnim sekojošā mēneša divdesmit piektajam datumam pārbauda un apstiprina pārskatu IS „ePārskati”, lai nodrošinātu savlaicīgu informāciju ierakstu veikšanai grāmatvedībā.

28.2 Satiksmes ministrija avansa maksājumu atzīst izdevumos un pašvaldības saņemto avansa maksājumu atzīst ieņēmumos atbilstoši apstiprinājumam par attaisnotajiem izdevumiem (2. pielikums). Satiksmes ministrija apstiprina veiktos uzturēšanas izdevumus atbilstoši uzkrāšanas principam, pamatkapitāla veidošanas izdevumus – atbilstoši naudas plūsmai.

28.3 Iepriekšējo periodu uzskaites kļūdas, neprecizitātes un grāmatvedības uzskaites kārtības maiņas ietekmi uzskaita kā pārskata perioda ieņēmumu un izdevumu korekcijas.”;

* 1. svītrot 29., 30. un 31. punktu;
	2. aizstāt 32. punktā vārdus „mērķdotācijas saņēmējiem” ar vārdu „pašvaldībām”;
	3. aizstāt 45. punktā vārdus “līdz attiecīgā gada 1. oktobrim” ar vārdiem “līdz nākamā gada 1.janvārim”;
	4. izteikt 2. pielikumu šādā redakcijā:

„2. pielikums
Ministru kabineta
2008. gada 11. marta noteikumiem Nr. 173

**Pārskats par pašvaldību autoceļu un ielu finansēšanai paredzētās**

**mērķdotācijas izlietojumu**

|  |  |
| --- | --- |
| Datu savākšanas pamatojums - Ministru kabineta 2008. gada 11. marta noteikumi Nr. 173 "Valsts pamatbudžeta valsts autoceļu fonda programmai piešķirto līdzekļu izlietošanas kārtība" | **Veidlapa Nr. Mdot\_AUTOC** |
| **Pārskats par pašvaldību autoceļu un ielu finansēšanai paredzētās mērķdotācijas izlietojumu** |
|  |  |  | KODI |
| **Pašvaldības** **nosaukums** |  |  |   |
| **Pārskata gads** |  |  |   |
| **Pārskata periods** | **ceturksnis** |   |
| *euro*, centi |
| Kods | Koda nosaukums | Speciālā budžeta (pašvaldību ceļu fonda) plāns | Plāns ar izmaiņām | Naudas plūsmas izpilde | Izpilde pēc uzkrāšanas principa |
| no gada sākuma | pārskata ceturkšņa izpilde | no gada sākuma | pārskata ceturkšņa izpilde |
| A | B | 1 | 2 | 3 | 4 | 5 | 6 |
|  |  |  |  |  |  |  |  |
| ATL\_SAK | **Atlikums perioda sākumā** (KRAJ\_S+PAR\_ATLS) |   |   |   |   | X | X |
| KRAJ\_S | Likvidējamās AS" Latvijas Krājbanka" kontā |   |   |   |   | X | X |
| PAR\_ATLS | Pārējais atlikums |   |   |   |   | X | X |
| I. | **Ieņēmumi** |   |   |   |   |   |   |
| 18.6.2.0. | Mērķdotācija pārskata periodā |   |   |   |   |   |   |
| II. | **Izdevumi** (1000+2000+5000) |   |   |   |   |  |  |
| 1000 | Atlīdzība |  |  |  |  |   |   |
| 2000 | Preces un pakalpojumi (UZT+PAR\_KA) |   |   |   |   |   |   |
| UZT | Autoceļu un ielu uzturēšana |   |   |   |   |   |   |
| PAR\_KA | Bankas konta apkalpošanas izmaksu segšana |   |   |   |   |   |   |
| 5000 | Pamatkapitāla veidošana (BUVN+PAR\_ZP) |   |   |   |   | X | X |
| BUVN | Autoceļu un ielu būvniecība |   |   |   |   | X | X |
| PAR\_ZP | Zemes pirkšana, lai uzlabotu un attīstītu pašvaldību autoceļus un ielas |   |   |   |   | X | X |
| ATL\_BEI | **Atlikums perioda beigās** (KRAJ\_B+PAR\_ATLB) |   |   |   |   | X | X |
| KRAJ\_B | Likvidējamās AS" Latvijas Krājbanka" kontā |   |   |   |   | X | X |
| PAR\_ATLB | Pārējais atlikums |   |   |   |   | X | X |

|  |  |  |  |  |
| --- | --- | --- | --- | --- |
| PLAN | **Mērķdotācijas indikatīvais plāns** | n gads | n+1 gads | n+2 gads |
| KOPA | **Kopā** (1000PL+2000PL+5000PL) |  |  |  |
| 1000PL | Atlīdzība |  |  |  |
| 2000PL | Preces un pakalpojumi |  |  |  |
| 5000PL | Pamatkapitāla veidošana |  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |

Pārskatu par mērķdotācijas izlietojumu aizpilda šādā kārtībā:

1. informāciju par izdevumiem norāda atbilstoši normatīvajos aktos budžeta un grāmatvedības jomā noteiktajai pašvaldību grāmatvedības uzskaites kārtībai, datus norāda *euro* un centos;

2. rindā „Pašvaldības nosaukums” norāda tās pašvaldības nosaukumu, kas iesniedz pārskata kopsavilkumu. Sadaļā „Kodi” norāda administratīvo teritoriju un teritoriālo vienību klasifikatoru (ATVK kodu);

3. rindas „Pārskata gads” sadaļā „Kodi” norāda saimnieciskā gada skaitli;

4. rindas „Pārskata periods” sadaļā „Kodi” norāda pārskata ceturkšņa kārtas numuru;

5. ailē „Speciālā budžeta (pašvaldību ceļu fonda) plāns” norāda saskaņā ar saistošajiem noteikumiem pašvaldības speciālā budžetā (pašvaldību ceļu fondā) apstiprinātos kārtējā gada finansiālos rādītājus;

6. ailē „Plāns ar izmaiņām” norāda perioda beigās aktuālo (precizēto) plānu;

7. ailē „Naudas plūsmas izpilde” norāda datus par budžeta izpildi pēc naudas plūsmas principa atbilstoši normatīvajos aktos budžeta un grāmatvedības jomā noteiktajiem atzīšanas principiem;

8. ailē "Izpilde pēc uzkrāšanas principa" norāda datus par budžeta izpildi pēc uzkrāšanas principa, izņemot pamatkapitāla veidošanu, atbilstoši normatīvajos aktos grāmatvedības jomā noteiktajiem atzīšanas principiem;

9. ailē „no gada sākuma” norāda datus par izpildi no gada sākuma (pieaugošās summās);

10. ailē „pārskata ceturkšņa izpilde” norāda pārskata ceturkšņa izpildi. Datus aprēķina kā pārskata ceturkšņa ailes „no gada sākuma” un iepriekšējā pārskata ceturkšņa ailes „no gada sākuma” datu starpību;

11. sadaļu „Mērķdotācijas indikatīvais plāns” aizpilda 1.ceturksnī atbilstoši šo noteikumu 24.punktam, kur n – pārskata gads, n+1 – nākamais pārskata gads, n+2 – aiznākamais pārskata gads. Sadaļā „Mērķdotācijas indikatīvais plāns” var veikt grozījumus, ja tas nepieciešams. Pēc grozījumu veikšanas aile “n gads” sakrīt ar Pārskata aili “Plāns ar izmaiņām”;

12. sadaļā „II Izdevumi” norāda izdevumus, kas klasificēti atbilstoši normatīvajos aktos budžeta izdevumu klasifikāciju jomā noteiktajam;

13. ailes, kas apzīmētas ar “X”, neaizpilda.”

1. Šo noteikumu 1.15., 1.16. un 1.20. apakšpunkts stājas spēkā 2016.gada 1.janvārī.
2. Pārskats par pašvaldību autoceļu un ielu finansēšanai paredzētās mērķdotācijas izlietojumu aizpildāms atbilstoši šo noteikumu 1.20. apakšpunktam, sākot ar pārskatu par 2016. gada 1. ceturksni.

Ministru prezidente L. Straujuma

Satiksmes ministra p.i.

iekšlietu ministrs R. Kozlovskis

Iesniedzējs: satiksmes ministra p. i.

 iekšlietu ministrs R. Kozlovskis

Vīza: valsts sekretārs K.Ozoliņš

07.12.2015. 9:37

1255

I.Ostaša, 67028066,

ilze.ostasa@sam.gov.lv

D. Suveizda, 67028253,

dace.suveizda@sam.gov.lv